paragraph_text: U hrvatskom slikarstvu dvadesetih godina nailazimo na cijeli niz istodobnih umjetničkih pojava. Kako bi razjasnio stilske pojave koje su obilježile likovnu scenu početkom dvadesetih godina, Vladimir Maleković skovao je sintagmu kubokonstruktivizam. Maleković, V., "Kubizam i hrvatsko slikarstvo : 18. 9.-1. 11. 1981.", katalog izložbe, Umjetnički paviljon, Zagreb, 1981., str. 18., 24., 84. Spomenuta sintagma samo je jedna od mogućih interpretacija kojom se nastoji sažeti i strukturirati ideja kubizma u hrvatskoj umjetnosti.